
**Suomen Lentopalloliitto**

**ETR**



**Nuorisotuomari-**

**kurssi**



**9.5.2016**

**Sisällysluettelo**

1 NUORISOTUOMARIUS 3

2 NUORISOTUOMARINA TOIMIMINEN……….…………….…..………………………………………….4

3 SÄÄNTÖOSA 6

1. pelialue 6

2. pelaajien varusteet 7

3. osanottajien oikeudet ja velvollisuudet 7

4. pisteen ja erän ja ottelun voittaminen 7

5. otteluun valmistautuminen ..8

6. joukkueen aloituskokoonpano 8

7. pelaajien sijoittuminen kentälle ja kiertovaihto 8

8. pelaajavaihto 10

9. pallo pelissä 10

10. pallon pelaaminen 11

11. pallo verkolla 12

12. pelaaja verkolla 12

13. verkon koskeminen 13

14. aloitussyöttö 13

15. hyökkäyslyönti 13

16. torjunta 14

17. sääntömääräiset pelikatkot 14

18. ottelun viivyttäminen ja virheellinen katkopyyntö 15

19. poikkeukselliset katkot 15

20. erätauko ja puoltenvaihto 15

21. käyttäytymisrikkeet 16

22. ottelun johtaminen 17

4 NUORTEN PÖYTÄKIRJAT 17

täyttöohjeet 17

pöytäkirjan erikoistapaukset 18

5 EROTUOMAREIDEN JATKOKOULUTUS………………………………………………..……………...…19

6 LYHYT HISTORIIKKI 22

7 PERUSTIETOA LENTOPALLOSTA 24

**1 NUORISOTUOMARIUS**

**YLEISTÄ**

• Tämä koulutusmateriaali on tarkoitettu **nuorisotuomarikoulutukseen. Keskittykää asiaan**

**nimenomaan tuomarin näkökulmasta tässä koulutuksessa.**

• Kun nuorisotuomarikoulutukseen osallistunut nuori haluaa aloittaa erotuomaritoiminnan, tulee hänen hankkia C-junioreista alkaen erillinen nuorisotuomarilisenssi: http://www.lentopalloliitto.fi/urheilua/kilpailu/lisenssit/erotuomarilisenssit.html

Sitä nuoremmille tuomarilisenssi sisältyy pelaajalisenssiin (minituomarit).

* Erotuomarien peruskurssille voi osallistua 15-vuotta täyttänyt ja siten suorittaa III-luokan erotuomarikortin.

• Nuorisotuomari tuomitsee oman ikäryhmänsä ja nuorempiensa otteluita niin sarjoissa kuin turnauksissakin.

• Nuorisotuomari on oikeutettu erotuomarikorvauksiin niissä tuomitsemissaan otteluissa, joissa korvaukset ovat määritelty.

• Toimintansa jatkuvuuden edellytyksenä nuorisotuomarilla on lisenssin hankintavelvollisuus vuosittain.

• Nuorisotuomarina hän voi jatkaa toimintaansa siihen saakka, kun hän pelaajanakin täyttää 18 vuotta.

• Eteneminen tuomariuralla selvitetään tarkemmin sivuilla 19 ja 20 erotuomareiden jatkokoulutus -osiossa.

**MIKSI LENTOPALLOEROTUOMARIKSI?**

• Lentopallopeli kokonaisuudessaan käsittää seuraihmiset (valmentajat, pelaajat ja seuran muut taustahenkilöt), muut lajin piirissä toimivat järjestöihmiset ja erotuomarit. Jos siis haluat toimia hienon lajin **lentopallon** parissa ja mielestäsi et saa täyttä tyydytystä muilta lentopallon osa-alueilta,

***niin ryhdy lentopalloerotuomariksi***

**2 NUORISOTUOMARINA TOIMIMINEN**

**Sääntötuntemus**

Erotuomarina toimiminen perustuu voimassaolevien lentopallosääntöjen ja nuorten mestaruuskilpailuja koskevien sarjamääräyksien tuntemiseen ja niiden noudattamiseen sekä soveltamiseen otteluissa. Eri-ikäisten nuorten turnauksissa annetaan lisäksi erillisiä ohjeita, joita niissä noudatetaan. Erotuomarin ratkaisuvallan perustana tärkein asia on hyvä sääntötuntemus. Erotuomarin tulee soveltaa sääntöjä pelin hengessä sallien luvallinen toiminta ja poistaen sääntöjen vastainen pelitapa.

Lentopallosääntöihin paneudutaan tarkemmin tämän koulutustilaisuuden ja materiaalin yhteydessä. Koulutuksessa käsitellään myös sarjamääräyksiä ja minilentopallosääntöjä.

On suositeltavaa, että nuorisotuomari tutustuisi tämän kurssimateriaalin lisäksi paremmin myös kansainväliseen lentopallosääntökirjaan. Sääntökirja on tulostettavissa Suomen lentopalloliiton internet-sivuilta osoitteesta : http://www.lentopalloliitto.fi/urheilua/kilpailu/kilpailusaannot-sarjamaaraykset-ja-poytakirjat.html

**Tulkinta- ja tuomarilinja**

Tulkintalinja käsittää ne pallokäsittelyn tulkintaohjeet, joita Lentopalloliitto antaa ennen sarjakauden alkua eri sarjatasoja varten. Aluekouluttajat pitävät tuomareille ennen sarjakauden alkua koulutustilaisuuden, jossa mm. edellä olevat asiat käsitellään. Nuorisotuomareilla on mahdolisuus osallistua näihin koulutustilaisuuksiin. Aktiivinen osallistuminen tilaisuuksiin varmistaa ajantasaisen tiedon säännöistä ja sarjamääräyksistä sekä muista tuomarointiin liittyvistä ajankohtaisista aiheista.

Kun tuomari soveltaa tulkintalinjaa ottelussa, niin hänen persoonallinen otteensa tulee esiin. Tätä kutsutaan tuomarilinjaksi. Tuomarilinjassa on tärkeintä tasaisuus ja se, että linja pysyy samanlaisena molemmille joukkueille läpi koko ottelun ajan. Tuomarin tulee noudattaa sarjatasolle määrättyjä tuomitsemislinjoja.

**Pillin käyttö ja käsimerkit**

Pilli on erottomaton osa tuomaria. Sen avulla hän johtaa peliä. Pillin avulla tuomari puhuu ottelussa; se ilmentää hänen sisintään enemmän kuin uskommekaan. Epäselvässä tilanteessa, esim. näkemysratkaisussa, määrätietoinen ja varma vihellys estää arvostelun, joka muuten ehkä olisi seurauksena.

Usein tuomarit kainostelevat pillin ja käsimerkkien käyttöä, koska pelkäävät saavansa liikaa huomiota osakseen. Tilanne on kuitenkin päinvastainen. Kuuluva vihellys, sekä selvä ja oikea sääntökirjan mukainen käsimerkki ilmoittavat sekä pelaajille että yleisölle mitä pelissä tapahtui. Kenenkään ei tarvitse näin arvailla mitä tapahtui.

**MUISTA !**

* **SEISO RYHDIKKÄÄSTI**
* **VIHELLÄ KUULUVASTI JA TERÄVÄSTI**
* **NÄYTÄ VASTA SITTEN KÄSIMERKIT RAUHALLISESTI JA OIKEIN**

## 

**Pallon käsittely**

**JOS TILANNE ON KYSEENALAINEN, MUTTA EI SELVÄSTI VIRHEELLINEN, ON SE HYVÄKSYTTÄVÄ.**

Em. lause on erotuomariuden yksi kultaisista ohjeista.

Arvioidessaan pallon käsittelyä tuomarin tulee muistaa, että kaikki kosketukset ovat

samanarvoisia. Ratkaisut tulee tehdä näköhavaintona. Erikoistapauksissa voi

kosketusäänestä olla apua, mutta pelaajilta ei oteta vastaan arviointia tilanteesta.

**Tuomari tarvitsee ennakkoasenteista vapaan mielen.** Tilanteita arvioidessaan ei pelaajan asennolla ole merkitystä, vaan ratkaisua tehdessään tuomarin tulee muistaa, että kosketus määrää ratkaisun.

**Ratkaisut**

Erotuomarin tehtävänä on tehdä ratkaisuja, joskus epämiellyttäviäkin. On luonnollista,

että yleisö, valmentajat ja pelaajat huutavat ja kommentoivat, mutta ratkaisuihin ne eivät saa vaikuttaa.

Anna virheen tapahtua ennen kuin vihellät. Hätiköidyt ja liian aikaiset vihellykset heikentävät pelaajien luottamusta sinuun. Jos lipsahdus tulee, älä hae syyllistä kentältä, vaan ota uusi pallo. Voit joutua toteamaan, että verkon päällä pallosta taisteltaessa jotain tapahtui ja kaikki ei mennyt oikein, mutta kuka teki ja mitä, jäi epäselväksi. Pelin katkaisu tässä tilanteessa ei ratkaise mitään. Päättäväinen ja varma esiintyminen, joskus hieman kyseenalaisissakin tilanteissa, on ratkaisevaa.

Erotuomarin valtuuksiin kuuluu myös ratkaista ne kysymykset, joita säännöt eivät tunne. Hänellä ei ole ennakkotapauksia pelattavassa pelissä, joten terve harkinta ja kokemus sanelevat ratkaisut.

**Havainto ja sijoittuminen**

Pää- ja verkkotuomari ovat tuomaripari, jonka yhteistyön tulee sujua kitkattomasti. He täydentävät toisiaan. Myös heidän tehtävänsä ovat erilaiset. Yleisenä ohjeena voidaan sanoa, että päätuomari seuraa pallon kulkua, kun taas verkkotuomari keskittyy verkkotilanteisiin mm. hyökkäyslyönnin jälkeen. Verkkotuomarin tehtävässä virheenä on usein se, että hän seuraa pallon kulkua sen sijaan, että keskittyisi omaan ensisijaiseen tehtäväänsä verkolla.

Tuomareiden työskentelyolosuhteet tulee luoda niin hyviksi kuin mahdollista. Päätuomarille

pitää olla kunnollinen teline; ei mikään horjuva laatikkokasa, jonka päällä joutuu tasapainoilemaan. Verkkotuomarille on löydyttävä pylvään takaa riittävästi liikkumatilaa. Jos tilaa on niukasti, niin kirjurin pöytä tulee sijoittaa keskirajan jatkeesta sivummalle.

**3 SÄÄNTÖOSA**

**1 Otteita kansainvälisistä- ja minilentopallosäännöistä lisäselvityksin.**

(Minilentopallon säännöt jaetaan tarvittaessa erikseen. Kansainvälisten Lentopallosääntöjen

hankkiminen on vapaaehtoista.)



Kuva 1. Pelialueen rajat, kentän alueet ja ottelun toimitsijat

**2. PELAAJIEN VARUSTEET**

* Pelaajan varusteisiin kuuluu pelipaita, -housut ja -kengät. Virallisissa otteluissa

pelaajilla tulisi olla yhdenmukaiset numeroidut pelipaidat.

* On kiellettyä pitää ottelun aikana sellaisia esineitä, jotka voivat aiheuttaa

loukkaantumisen tai antaa etua pelaajalle.

* Pelaajat saavat käyttää silmälaseja omalla vastuullaan.

**3. OSANOTTAJIEN OIKEUDET JA VELVOLLISUUDET**

1. **PERUSVELVOLLISUUDET**

* Osanottajien on käyttäydyttävä kunnioittavasti, kohteliaasti ja urheiluhengen

mukaisesti niin tuomareita kuin muitakin toimitsijoita, vastustajia, pelitovereita

ja yleisöä kohtaan.

* Joukkueen kapteeni ja valmentaja ovat vielä erityisesti vastuussa joukkueensa käyttäytymisestä.

**B) KAPTEENI**

* Ennen ottelua joukkueen kapteeni allekirjoittaa pöytäkirjan.
* Kapteeni edustaa joukkuetta arvonnassa.
* Ottelussa joukkueen kapteeni toimii pelikapteenina aina ollessaan pelissä.

Kun pallo ei ole pelissä, pelikapteenilla, ja vain hänellä, on oikeus puhutella

erotuomareita.

* Kapteeni allekirjoittaa pöytäkirjan pelin loputtua tulosmerkinnät tarkistettuaan.

**4. PISTEEN, ERÄN JA OTTELUN VOITTAMINEN**

1. **PALLORALLIN VOITTAMINEN**

* Palloralliksi nimitetään sarjaa pelitapahtumia, jotka alkavat aloittajan suorittamasta

aloituksesta ja päättyvät siihen, kun pallo kuolee. Päättynyt palloralli on sarja pelitapahtumia, joka johtaa pisteen saamiseen.

**1.** Jos aloituksen suorittanut joukkue voittaa pallorallin, niin se saa pisteen ja jatkaa aloittamista.

**2.** Jos aloituksen vastaanottanut joukkue voittaa pallorallin, niin se saa pisteen, suorittaa kiertovaihdon sekä seuraavan aloituksen.

1. **ERÄN VOITTAMINEN**

* Erän voittaa joukkue, joka ensin saavuttaa 25 pistettä ja vähintään kahden pisteen eron vastustajaansa. Jos tilanne on tasan 24-24, peli jatkuu kunnes saavutetaan kahden pisteen ero (esim. 26-24 tai 27-25).
* Ratkaisevan erän voittaa joukkue, joka ensin saavuttaa 15 pistettä ja vähintään kahden pisteen eron vastustajaansa. Jos tilanne on tasan 14-14, peli jatkuu kunnes saavutetaan kahden pisteen ero (esim. 16-14 tai 17-15).

1. **OTTELUN VOITTAMINEN**

* Ottelun voittaa joukkue, joka ensin voittaa joko kolme erää (pitkä peli) tai kaksi erää (lyhyt peli) esim. 3-0, 3-1, 3-2 tai 2-0, 2-1.
* Jos erätilanne on 2-2, pelataan ratkaiseva viides erä.

Kansallisissa kahden voittoerän otteluissa ratkaisevana eränä on kolmas erä.

1. **LUOVUTUS JA JOUKKUEEN JÄÄMINEN VAJAAKSI**

* Jos joukkue ilman asianmukaista syytä jää saapumatta pelipaikalle ajoissa, katsotaan

sen luovuttaneen ottelun ja julistetaan hävinneeksi 0-3 ja jokaisen erän 0-25. Sama koskee pelin jatkamisesta kieltäytymistä kehotuksen jälkeen.

Jos joukkue jää vajaaksi erässä tai ottelussa, niin vastapuolelle annetaan voittoon tarvittavat pisteet tai pisteet ja erät vajaan joukkueen säilyttäessä siihen mennessä saavuttamansa pisteet ja erät.

**5. OTTELUUN VALMISTAUTUMINEN**

**A) ARVONTA**

* Ennen ottelun alkua päätuomari ja verkkotuomari yhdessä suorittavat joukkueiden

kapteenien kanssa arvonnan. Sen voittaja valitsee **joko** aloituksen ("pallon") tai

aloituksen vastaanoton **tahi** kenttäpuolen. Hävinnyt saa jäljelle jäävän valinnan.

* Jos joudutaan pelaamaan ratkaiseva erä, päätuomari suorittaa uuden arvonnan.

**6. JOUKKUEEN ALOITUSKOKOONPANO**

**A) ALOITUSJÄRJESTYS**

* Ennen kunkin erän alkua kirjuri merkitsee pöytäkirjaan joukkueen aloitusjärjestyksen aloitusjärjestyslipuketta hyödyntämällä tai kentältä.

**B) KENTTÄKIERTO**

* Alkuasemien mukaista kiertojärjestystä on noudatettava koko erän ajan
* Kentällä tulee olla aina kuusi pelaajaa. **Minilentopallossa; D neljä pelaajaa ja E kolme pelaajaa.** <https://junnulentis.fi/2015/08/14/minisaannot-kaudella-2015-2016/>

**7. PELAAJIEN SIJOITTUMINEN KENTÄLLE JA KIERTOVAIHTO**

**A) SIJOITTUMINEN**

* Aloitussyötön (=lyönnin) hetkellä on kummankin joukkueen oltava oman kenttäpuolensa sisällä kiertojärjestyksessä ( aloittajaa lukuunottamatta).
* Verkon puoleisen rivin pelaajat ovat etupelaajia ja heidän on sijoituttava pelipaikoille (vasemmalta oikealle) IV, III JA II. **Myös minilentopallossa.**
* Muut kolme pelaajaa ovat takapelaajia (vasemmalta oikealle) V, VI ja I. **Minilentopallossa D jun on vain yksi takapelaaja (I) ja E jun pelaajat ovat IV, III ja II.**
* Etupelaajan jommankumman jalan jonkin osan on oltava lähempänä keskirajaa kuin vastaavan takapelaajan jalat, kuva 2. **Minilentopallossa, kuva** **3.** Oikean ja vasemmanpuoleisten pelaajien jommankumman jalan jonkin osan on oltava lähempänä ao. sivurajaa, kuin vastaavan keskipelaajan jalat, kuva 2. **Minilentopallossa, kuva 3.**

1. **PELIPAIKKANUMEROINTI JA PELAAJANUMEROINTI**

* Pelaajien sijoittumisien kohdalla säännöt tuntevat termit **pelipaikkanumerointi** ja **pelaajanumerointi.** Näitä kahta termiä ei pidä sekoittaa keskenään.
* **Pelipaikkanumerointi** tarkoittaa kiinteästi, mutta näkymättömästi kenttään merkittyä numerointia (kuvat 2 ja 3). Näillä pelipaikoilla pelaajat pelin eri vaiheissa pelaavat.
* **Pelaajanumerointi** tarkoittaa pelaajien henkilökohtaisia numeroita, jotka selviävät pelaajien pelipaidoista, sekä ottelupöytäkirjan pelaajaluettelosta.

**C) PELAAJIEN SIJOITTUMISVIRHEET**

* Pelipaikalla oleva pelaaja on viereisen (-ten) ja peräkkäin olevan pelaajan kanssa ns. pari keskenään. **Ainoastaan näiden parin pelaajien kesken** **voi sijoittumisvirhe tapahtua.**
* Kuvissa 2 ja 3 on nuoliviivoin osoitettu pelaajat, jotka voivat keskenään tehdä aloitussyöttöhetkellä sijoittumisvirheen. Kuvissa on merkitty **pelipaikkanumerot.**
* Pelaajien keskinäinen sijoittuminen määräytyy heidän lattiaa koskevien (tai sitä viimeksi koskettaneiden) jalkojensa mukaan.

##### 

##### IV III II

V VI I

IV III II

I

Kuva 2. Pelaajien sijoittuminen Kuva 3. Pelaajien sijoittuminen minilentopallossa

III

IV II

I

IV

VI

III II

V I

Kuva 4. Esim. pelaajien Kuva 5. Esim. pelaajien

sijoittumisvirheestä. sijoittumisvirheestä minilentopallossa.

* Kuvassa 4 on tyypillinen vastaanottavan joukkueen sijoittumisvirhe. Joukkueen passari on IV-pelipaikalla ja on tulossa keskelle passaamaan. III-pelipaikan pelaaja on siirtynyt sivurajan tuntumaan tarkoituksenaan lyödä vasemmasta laidasta. Keskelle kenttää jää aloituksen hetkellä suuri "aukko", jota VI-pelipaikan pelaaja siirtyy peittämään. Seurauksena on aloitussyöttöhetkellä sijoittumisvirhe pelipaikkojen III ja VI pelaajien kesken.
* Kuvassa 5 on III-pelipaikan pelaaja passari. II-pelipaikan pelaaja on aloituksen vastaanottaja. Hän siirtyy keskemmälle aloitusta vastaanottamaan. Seurauksena on aloitussyöttöhetkellä sijoittumisvirhe pelipaikkojen III ja II pelaajien kesken.

**8. PELAAJAVAIHTO**

1. **SÄÄNNÖNMUKAINEN VAIHTO**

* Pelaajavaihdolla tarkoitetaan pelaajan siirtymistä erotuomarin luvalla kentältä pois ja toisen pelaajan tulemista hänen tilalleen.
* Joukkueella on oikeus kuuteen pelaajavaihtoon erää kohti. **Minilentopallon vaihtoperiaatteet sekä kiertovaihtomenettely selviävät minilentopallosäännöistä.**
* Yhdellä kertaa voidaan vaihtaa yksi tai useampi pelaaja.
* Erän aloittanut pelaaja voidaan vaihtaa ulos, mutta vain kerran erässä. Hän voi palata kentälle, mutta vain omalle paikalleen aloitusjärjestykseen.
* Vaihtopelaaja voi tulla peliin vain kerran erässä, erän aloittaneen pelaajan paikalle. Hänen tilalleen voidaan vaihtaa vain pelaaja, jonka tilalle hän tuli.

1. **POIKKEUKSELLINEN VAIHTO**

Loukkaantunut pelaaja(paitsi Libero), joka ei kykene jatkamaan peliä, pyritään vaihtamaan säännönmukaisella vaihdolla. Jos tämä ei ole mahdollista, joukkueella on oikeus suorittaa poikkeuksellinen vaihto (rajoituksista vapaa).

1. **ERÄSTÄ TAI OTTELUSTA POISTETUN PELAAJAN VAIHTAMINEN**

ERÄSTÄ tai OTTELUSTA POISTETTU pelaaja on pystyttävä vaihtamaan säännönmukaisen

vaihdon avulla, muuten joukkue todetaan vajaaksi. Vajaaksi jäänyt joukkue häviää ko. erän säilyttäen siihen asti saamansa pisteet. Vastapuolelle lisätään tarvittavat pisteet.

**9. PALLO PELISSÄ**

1. **PALLO PELISSÄ**

Erotuomari antaa vihellyksellä luvan aloitukseen ja pallo tulee peliin aloituksen lyöntihetkellä.

1. **EI PELISSÄ OLEVA PALLO**

Pallo päättyy tai ei ole enää pelissä erotuomarin viheltäessä virheen tai muun tapahtuman.

1. **PALLO "SISÄLLÄ"**

Pallo on "sisällä", kun se koskettaa pelikentän pintaa rajat mukaanlukien (kuva 6). Virhe joukkueen, jonka kenttään pallo koskee.

1. **PALLO "ULKONA"**

Pallo on "ulkona", kun

* + sen lattiaa koskeva osa on kokonaan rajaviivojen ulkopuolelle (kuva 7)
  + se koskettaa jotain esinettä tai rakennetta kentän rajojen ulkopuolella,

kattoa tai ulkopuolisia henkilöitä

* + koskettaa antennia, köysiä, pylvästä tai verkkoa itseään verkkomerkkien

ulkopuolella (kuva 8)

* + se ohittaa kokonaan verkkotason osittain tai kokonaan ylityskaistan

ulkopuolelta (kuva 8).

vapaa-alue kenttä vapaa-alue kenttä

Kuva 6. Pallo sisällä Kuva 7. Pallo ulkona

**10. PALLON “PELAAMINEN”**

1. **JOUKKUEEN LYÖNNIT**
   * Joukkueella on lupa käyttää kolme lyöntiä pallon palauttamiseen verkon yli.
   * Torjuntakosketusta ei lasketa joukkueen lyönniksi.
   * Torjuntakosketuksensa jälkeen sama pelaaja saa uudelleen koskea palloon.

Tämä kosketus katsotaan joukkueen ensimmäiseksi lyönniksi.

**B) LYÖNNIN RAJAT**

* + Palloa saa koskettaa millä tahansa kehonosalla.
  + Palloa on lyötävä puhtaasti, eikä se saa pysähtyä pelaajan käsiin tai muuhun ruumiinosaan (sitä ei saa nostaa, kantaa tai heittää). Pallo saa pompahtaa mihin suuntaan tahansa (pallo ei saa pysähtyä).

**C) PALLON KÄSITTELYN TULKINTALINJAT**

Sarjamääräyksissä kerrotaan eri sarjatasojen tuomitsemislinjat, jotka muodostuvat kolmesta tulkintatasosta.


**11. PALLO VERKOLLA**

**A) VERKON YLITTÄVÄ PALLO**

* + Pallon on ylitettävä verkko ylityskaistan läpi, kuva 8.
  + Ylityskaista on verkkotason se osa, jota rajaa

- alhaalta verkon yläreuna

- sivuilta antennit ja niiden kuvitellut jatkeet; ylhäältä katto.



Kuva 8

**B) VERKKOA KOSKEVA PALLO**

Ylittäessään verkon pallo saa koskettaa siihen. Pallo ei saa koskettaa antenniin.

**12. PELAAJA VERKOLLA**

1. **VERKON YLI KUROTTAUTUMINEN**

Torjunnassa on sallittua koskea palloa verkon toisella puolella, kunhan sillä ei puututa vastustajan peliin ennen sen hyökkäyslyöntiä tai sen aikana.

Hyökkäyslyönnin jälkeen on sallittua viedä käsi verkon yli, kunhan kosketus on tapahtunut verkon omalla puolella.

1. **VERKON ALITTAMINEN**

Verkon alittaminen on sallittu, mikäli pelaaja ei puutu vastustajan peliin.

Vastustajan kentän koskettaminen kehon osalla on sallittua siten, että ylittävän jalkaterän jokin osa joko koskettaa keskirajaa tai on sen yläpuolella. Toisen joukkueen häirintää ei kuitenkaan saa tapahtua jalkaterän tai muiden kehon osien ylityksistä johtuen. **Sarjamääräyksissä on poikkeussääntö aikuisten alimmille ja** **d- f juniorien sarjatasoille**.

**13. VERKON KOSKEMINEN**

Verkon koskeminen on virhe silloin, kun pelaaja pallon pelaamissuorituksen aikana koskee verkkoa antennien välissä tai itse antennia. Muutoin verkkovirhe voi syntyä, kun verkkoon kosketaan tasapainon saavuttamiseksi tai tuen ottamiseksi palloa pelattaessa antennien välissä tai hankitaan epäreilua etua tai estetään vastapuolen sääntöjen mukaista pelaamista tai tartutaan verkkoon kiinni.

Suoritettuaan lyönnin pelaaja saa koskea verkkopylvästä, -köysiä tai muuta esinettä verkon ulkopuolella edellyttäen, ettei sillä häiritä vastustajan peliä.

**14. ALOITUSSYÖTTÖ**

1. **MÄÄRITELMÄ**

Aloitussyötöllä tarkoitetaan pallon toimittamista peliin. Sen suorittaa oikeanpuoleinen takapelaaja aloitussyöttöalueelta lyömällä palloa yhdellä kädellä tai käsivarren osalla. **Nuorten sarjamääräyksissä ja minilentopallosäännöissä on poikkeuksia aloituksen suorittamisesta** **nuorempien sarjatasoilla.**

1. **ALOITUSJÄRJESTYS**

Pelaajien on noudatettava pöytäkirjaan merkittyä aloitusjärjestystä.

1. **ALOITUSSYÖTTÖLUVAN ANTAMINEN**

Päätuomari antaa luvan aloitussyöttöön varmistettuaan, että aloitussyöttäjällä on pallo hallussaan ja joukkueet sekä toimitsijat ovat valmiina peliin.

1. **ALOITUSSYÖTÖN SUORITTAMINEN**

Aloitussyöttölyönnin hetkellä tai ponnistaessaan hyppyaloitukseen aloitussyöttäjä ei saa koskettaa kenttää (päätyraja mukaan lukien) eikä lattiaa aloitussyöttöalueen ulkopuolella.

Aloitussyöttäjän on suoritettava aloituksensa kahdeksan sekunnin kuluessa päätuomarin

viheltämällä antamasta aloitussyöttöluvasta.

**15. HYÖKKÄYSLYÖNTI**

**A) MÄÄRITELMÄ**

* Kaikkea pallon suuntaamista vastapuolelle, paitsi aloitusta ja torjuntaa, pidetään hyökkäyslyöntinä.
* Hyökkääjän sormillaan suorittama pudotuspallo ("juju") on luvallinen vain mikäli palloa selkeästi lyödään eikä palloa kopata tai heitetä.
* **Hyökkäyslyönti toteutuu hetkellä, jolloin pallo kokonaisuudessaan ylittää verkkotason tai koskettaa vastapelaajaa.**

**B) ETUPELAAJAN HYÖKKÄYSLYÖNTI**

Etupelaaja saa toteuttaa hyökkäyslyönnin miltä korkeudelta tahansa edellyttäen, että lyöntikosketus tapahtuu hänen omassa pelitilassaan.

1. **TAKAPELAAJAN HYÖKKÄYSLYÖNTI**

Takapelaaja saa toteuttaa hyökkäyslyönnin hyökkäysrajan takaa pallon korkeusasemasta riippumatta ja edellyttäen, että hänen jalkansa ei hänen hypätessään kosketa tai ylitä hyökkäysrajaa. Takapelaajan etukentältä toteuttaman hyväksyttävän hyökkäyslyönnin ratkaisee pallon ainakin osittainen olo verkon yläreunan alapuolella.

1. **LIBERON HYÖKKÄYSLYÖNTI**

Libero ei saa suorittaa hyökkäyslyöntiä miltään kentän alueelta, mikäli pallo on kokonaisuudessaan verkon yläreunan yläpuolella. **Liberon käytössä poikkeuksia nuorten sarjamääräyksissä ja liberoa käytetään vain B-ikäluokasta alkaen.**

**16. TORJUNTA**

1. **TORJUMINEN**

Torjuminen on verkon tuntumassa tapahtuvaa toimintaa vastapuolelta tulevan pallon

pysäyttämiseksi kurottautumalla verkon yläpuolelle, riippumatta palloon koskettamisen korkeudesta. Palloon koskettamisen hetkellä jonkin kehon osan on oltava verkon yläreunan yläpuolella.

Torjunta toteutuu aina kun torjuja koskee palloa.

1. **TORJUNTA VASTUSTAJAN PUOLELLA**

Torjunnassa pelaaja voi viedä kätensä verkon toiselle puolelle edellyttäen ettei puutu

vastapuolen peliin.

1. **TORJUNTAVIRHEET**

Torjuja koskettaa palloa vastustajan pelitilassa samanaikaisesti tai ennen kuin vastustaja

on suorittanut hyökkäyslyönnin.

Takarivin pelaaja tai libero suorittaa toteutuneen torjunnan tai osallistuu sellaiseen.

**17. SÄÄNTÖMÄÄRÄISET PELIKATKOT**

1. **MÄÄRITELMÄ**

Sääntömääräiset pelikatkot ovat **aikalisä** ja **pelaajavaihto.**

1. **KATKOPYYNNÖT**

Katkoa voi pyytää vain valmentaja tai pelikapteeni valmentajan puuttuessa pallon ollessa kuollut, ennen aloituslupaa, asianmukaista käsimerkkiä käyttäen.

**C) AIKALISÄ**

* Aikalisä kestää 30 sekuntia.
* Aikalisän ajaksi pelissä olevien pelaajien on tultava vaihtopenkkiensä luo pois kentältä.
* Joukkueella on erää kohti kaksi aikalisää.

1. **PELAAJAVAIHTO**

Vaihtokatko kestää vain sen ajan, mikä tarvitaan vaihdon merkitsemiseen pöytäkirjaan ja pelaajien vaihtamiseen kentälle.

Vaihtopyyntö on vaihtopelaajan astuminen vaihtoalueelle pelikatkon aikana valmiina pelaamaan. Jos valmentaja aikoo vaihtaa useamman kuin yhden pelaajan, niin pelaajien on saavuttava yhdessä vaihtoalueelle. Tällöin vaihdot tehdään peräkkäin, pelaajapari kerrallaan.

**Minilentopallosäännöissä on poikkeuksia pelaajavaihtojärjestelmään.**

**18. OTTELUN VIIVYTTÄMINEN JA VIRHEELLINEN KATKOPYYNTÖ**

1. **MÄÄRITELMÄ**

Viivytystä on joukkueen säännöissä tarkemmin eritelty virheellinen toiminta, joka lykkää pelin jatkumista. Virheellisiä katkopyyntöjä ovat säännöissä tarkemmin mainittavat toimet.

1. **VIIVYTYKSEN RANKAISEMINEN**

Joukkueen ensimmäisestä viivytyksestä erässä määrätään **viivytysvaroitus.**

Toinen, ja sitä seuraavat, minkä tahansa tyyppiset saman joukkueen viivytykset samassa ottelussa katsotaan virheiksi ja niistä määrätään **viivytysrangaistus** (pallohäviö).

Joukkueen ensimmäinen virheellinen katkopyyntö merkitään myös pöytäkirjan ao. kohtaan.

**19. POIKKEUKSELLISET KATKOT**

**A) LOUKKAANTUMINEN**

Jos pelaaja loukkaantuu vakavasti kesken pelin, erotuomarin on katkaistava peli heti. Palloralli pelataan uudelleen.

Jos loukkaantunutta pelaajaa ei voida vaihtaa säännönmukaisesti tai poikkeuksellisesti, pelaajalle myönnetään kolmen minuutin toipumisaika, mutta samalle pelaajalle kuitenkin vain kerran ottelussa. Jos pelaaja ei toivu, joukkue todetaan vajaaksi.

1. **ULKOPUOLISET HÄIRIÖT**

Jos pelin aikana esiintyy ulkopuolista häiriötä, esim. vieras pallo kentällä, peli on katkaistava ja pallo pelataan uudelleen.

**20. ERÄTAUKO JA PUOLTENVAIHTO**

1. **ERÄTAUKO**

Erien välinen tauko kestää 3 minuuttia. Tänä aikana suoritetaan puoltenvaihto ja aloitusjärjestyksen merkitseminen pöytäkirjaan.

1. **PUOLTENVAIHTO**

Joukkueet vaihtavat kenttäpuolia jokaisen erän jälkeen, ratkaisevaa erää lukuunottamatta.

Kun erää johtava joukkue on ratkaisevassa erässä saanut kahdeksan pistettä, joukkueet

vaihtavat kenttäpuolia, ilman viivyttelyä. Jos kenttäpuolia ei ole vaihdettu aikanaan, se tehdään heti, kun puoltenvaihtotarve huomataan. Pistetilanne säilyy sellaisenaan kuin se on vaihdon tapahtuessa.

**21. KÄYTTÄYTYMISRIKKEET**

**A) LUOKITTELU**

* **Epäurheilijamainen käytös:** esim väittelyn jatkaminen tms.
* **Räikeä käytös:** hyvien tapojen ja moraalin vastainen sekä halveksiva käytös.
* **Loukkaava käytös:** henkilökohtaiset loukkaukset sanoin tai elein.
* **Väkivaltainen käytös:** fyysinen hyökkäys tai sillä uhkailu.

**B) RANGAISTUKSET**

* **Käytösvaroitus:** epäurheilijamaisesta käytöksestä ensivaiheessa ei vielä rangaista, mutta joukkueen pelikapteenia varoitetaan joukkueen lähestymisestä rangaistavaa tasoa. Myöhemmin jatkuessaan ko. pelaajaa varoitetaan keltaisella kortilla, joka merkitään pöytäkirjaan, mutta ei aiheuta pisteseuraamuksia. Yksi keltainen kortti/joullue
* **Käytösrangaistus:** räikeästä käytöksestä joukkuetta rangaistaan pallohäviöllä ja tämä ilmaistaan joukkueen jäsenelle punaisella kortilla. Yksi punainen kortti/pelaaja mahdollinen. Tämä merkitään pöytäkirjaan pisteseuraamuksin. Ei edellytä välttämättä edeltävää varoitusmenettelyä.
* **Erästä poistaminen:** loukkaavasta ja toistetusta räikeästä käytöksestä rangaistaan poistamalla joukkueen jäsen erän loppuajaksi ja tämä ilmaistaan näyttämällä samassa kädessä sekä keltaista että punaista korttia. Tämä merkitään pöytäkirjaan, mutta ei aiheuta pisteseuraamuksia. Erästä poistetun joukkueen jäsenen on pysyttävä vapaa-alueen ulkopuolella olevalla rangaistusalueella erän loppuaika. Henkilön toinen erästä poistaminen ottelun aikana johtaa hänen poistamiseensa koko ottelusta.
* **Ottelusta poistaminen:** väkivaltaisesta, toistetusta loukkaavasta ja kolmannesta räikeästä käytöksestä rangaistaan poistamalla pelaaja (tai joukkueen muu jäsen) ottelun loppuajaksi pelialueelta ja tämä ilmaistaa näyttämällä eri käsissä samanaikaisesti punaista ja keltaista korttia. Tämä merkitään pöytäkirjaan, mutta ei aiheuta pisteseuraamuksia.

Sääntöjen lisäksi sarjamääräyksissä on erityisesti kiinnitetty huomiota ottelussa ja turnauksissa käyttäytymiseen liittyviin seikkoihin, jotka joukkueiden lisäksi turnausvastaavan on hallittava.

1. **RIKE TAUON AIKANA**

Käytösrike ennen ottelua tai erien välillä myös rangaistaan ja lasketaan seuraavan erän seuraamukseksi.

**22. OTTELUN JOHTAMINEN**

**A) EROTUOMARI**

Ottelua johtaa erotuomari.

* Hänen tulee, erityisesti nuorten otteluissa, omaksua kasvattajan asenne.
* Hänen on kiinnitettävä erityistä huomiota reilun pelin periaatteisiin.
* Hän valvoo, että minilentopalloilussa kuten lentopalloilussa yleensäkin pelaajat osoittavat hyvää yhteishenkeä ja -toimintaa niin vastustajiaan, kanssapelaajiaan, yleisöä, kuin tuomareitakin kohtaan.
* Hän ei salli pelaajien keskustella päätöksistään (poikkeuksena pelikapteenin asialliset kysymykset epäselvissä tilanteissa).
* Hänen tulee kiinnittää huomiota myös yleisön käyttäytymiseen. Pelaajille tarkoitettuja henkilökohtaisia solvauksia ei sallita.

**B) MENETTELYT**

* Vain pää- ja verkkotuomarit saavat ottelun aikana käyttää pilliä.
* Päätuomari antaa viheltämällä aloitussyöttöluvan.
* Tuomari katkaisee pelin virheen tai rikkeen tapahduttua edellyttäen, että hän on varma sen tapahtumisesta ja laadusta.
* Katkaistuaan pelin viheltämällä, niin tuomarin on heti sen jälkeen rauhallisesti näytettävä **virallisella käsimerkillä**
  + seuraavaksi aloittava joukkue
  + virheen laatu
  + virheen tehnyt pelaaja tarvittaessa.
* Tuomari myöntää pelikatkot asianmukaisten pyyntöjen jälkeen viheltämällä ja asianomaisia käsimerkkejä käyttäen

## **4 NUORTEN PÖTÖKIRJAT**

**Toimitetaan malli erillisenä kappaleena**

**TÄYTÖT KIRJURIN TOIMESTA PÖYTÄKIRJAAN**

**Ennen ottelua**

*Täyttökohta esimerkki*

SARJA 4

LOHKO 10

POJAT / TYTÖT rasti ao. kohtaan

OTTELUNUMERO löytyy tulospalvelusivuilta

PELIPAIKKA Huhtasuon ala-aste

PELIPAIKKAKUNTA Jyväskylä

PÄIVÄMÄÄRÄ 02.09.2001

AIKA 16.00 (ilmoitettu alkamisaika)

KOTIJOUKKUE A Huhtasuon Kisa (täydellisenä)

VIERASJOUKKUE B Jyväskylän Valo (täydellisenä)

JOUKKUEET joukkueen nimilyhenne

pelaajan numero, etu- ja sukunimi,

libero, merkitään omaan sarakkeeseen tarvittaessa

kapteenin numero ympyröidään,

ottelun alettua pelaajaluetteloon ei tehdä muutoksia

JOUKKUEEN JOHTO PV = päävalmentaja,

AV = apuvalmentaja,

H = huoltaja,

J = jäsen

ALLEKIRJOITUKSET joukkueiden kapteenit ja valmentajat allekirjoittavat arvonnan jälkeen ennen ottelua

LUETTELOINTI JA TULOSILM. hoidetaan nuorisoturnauksissa sarjamääräysten mukaisesti

HYVÄKSYNNÄT tuomarien, kirjurin ja rajatuomarien nimet tekstaten

Arvonnan jälkeen rastitaan aloittavan ja vastaanottavan joukkueen kohdalle ao. ruuru eräkohtaisen sarakkeen ylälaidassa.

**Aloitusjärjestys**

Joukkueen aloitusjärjestys merkitään pelipaikoittain numeroituihin ruutujen vasemmanpuoleiseen osaan joukkueittain erien alussa. Aloitusjärjestys merkitään yleensä kentältä jokaisen erän alussa, jos ei käytetä kahta tuomaria.

**Erän aikana**

Joukkueen syöttövuorolla saamat pisteet merkitään samansuuntaisilla vinoviivoilla ja seuraavalla syöttövuorolla saadut pisteet toisen suuntaisilla vinoviivoilla.

Pelaajavaihdossa viereiseen pieneen ruutuun merkitään kentälle tulevan vaihtopelaajan numero. Jos vaihto­pelaaja vaihdetaan pois kentältä, hänen numeronsa ympyröidään.

Kun joukkue käyttää aikalisiä, merkitään pelitilanne, aikalisän ottaneen joukkueen pisteet ensin, aikalisäsarakkeeseen “T”.

**Erän päätyttyä**

Suljetaan pistesarakkeet.

Viimeisen saavutetun pisteen jälkeen poikkiviiva ja siitä alaspäin “tiimalasi”. Joukkueen erässä saavuttama pistemäärä merkitään “TULOKSET”-sarakkeeseen.

**“TULOKSET”-sarakkeeseen merkitään myös**

a) erän kesto,

b) joukkueiden tekemien vaihtojen ja pitämien aikalisien lukumäärä,

c) erävoitto 1:llä ja erätappio 0:lla

d) ottelun päätyttyä edelisten kohtien yhteismäärät omiin sarakkkeisiin

e) ottelun päätyttyä voittajajoukkueen nimi ja ottelun tulos sarakkeen alaosaan.

**Lopuksi vastaavaan “HYVÄKSYNTÄ”-ruudukkoon** kuitataan allekirjoitukset seuraavassa järjestyksessä:

1. kirjuri
2. joukkueiden kapteenit
3. verkkotuomari
4. päätuomari

Mahdolliset huomautukset ja vastalauseet merkitään pöytäkirjan oikeaan laitaan.

Huomautussarake suljetaan ”Z”-merkillä.

**Pöytäkirjan erikoistapaukset**

**Virheellinen katkopyyntö merkitään Rangaistukset -sarakkeen yläosaan, joukkue A tai B rastittamalla**

**Rikkeiden (rangaistusten / viivytysten) merkitseminen**

ovat ottelukohtaisia

* **Rangaistukseen johtavat käyttäytymisrikkeet**

Kirjoitetaan alaosan vasempaan "RANGAISTUKSET"-ruudukkoon merkitsemällä rangaistun pelaajan numero tai tehtävän / toimen mukaiset alkukirjaimet, kuten ne ovat oikean alaosan “JOUKKUEET / JOUKKUEEN JOHTO"-ruudukossa,

henkilökohtaisiksi käyttäytymisrikkeiksi vastaavissa sarakkeissa:

* + - ”V” = varoitukseksi
    - “R” = rangaistukseksi,
    - “PE” = poistoksi erän ajaksi ja
    - “PO” = poistoksi ottelun ajaksi.
    - “A” tai “B” on kirjoitettu joukkueiden sarakkeeseen osoittamaan joukkuetta ja
    - erän numero sekä
    - pistetilanne rangaistushetkellä
    - pisteet, jotka on saatu pelaajan rankaisemisesta ”R”, ympyröimällä (O) “PISTEET”-sarakkeessa.

1. **Viivytysrikkeet** 
   1. **Viivytysrikkeet** kirjataan pöytäkirjan vasempaan alaosaan "RANGAISTUKSET"-ruudukkoon merkit­se­mällä “V” viivytysrikkeiksi vastaavaan sarakkeeseen:
      1. “V” = varoitukseksi,
      2. “R” = rangaistukseksi.
      3. “A” tai “B” on merkitty joukkueiden sarakkeeseen osoittamaan joukkuetta ja
      4. erän numero sekä
      5. pistetilanne rangaistushetkellä
   2. **Viivytysrangaistuksen** seurauksena on aina pallohäviö ja siis piste vastustajalle. Kirjurin pitää merkitä piste seuraten normaalimenettelyä ympyröimällä (O) se “PISTEET”-sarakkeeseen, täytettyään ”RANGAISTUKSET”

-ruudukon yllä olevan ohjeen mukaisesti.

c.) **Virheellinen katkopyyntö** merkitään ”RANGAISTUKSET” ruudukkoon rastilla virheen tehneen joukkueen ruutuun A tai B

**5 EROTUOMAREIDEN JATKOKOULUTUS**

**Minituomari**

**Nuorisotuomari**

**Peruskurssi -->III lk**

**Pöytäkirjakurssi**

Edellyttää ensin perus- ja pöytäkirjakurssin käyntiä

**Jatkokurssi --> II lk**

Aluekouluttaja esittää ja liiton erotuomariryhmä valitsee

**luokkakorotus --> I lk**

**I lk**

Lentopalloliiton erotuomariryhmä valitsee ko. tuomarit

**luokkakorotus --> Pääsarja- ja liigatuomari**

Erotuomariryhmä esittää kansainväliselle liitolle

**Kansainvälinen tuomari**

Kuva 9. Etenemismahdollisuudet tuomariuralla

**Huom!**

**Luokkien välillä tulisi toimia tuomarina vähintään 2-3 vuotta ennen luokkakorotusta.**

**Luokkakorotus nuorisotuomari --> III lk:n (peruskurssi)**

Alueen/piirin erotuomarikouluttaja kouluttaa.

Mahdollisuus kaikilla seuraavin edellytyksin:

1. Yli 15-vuotias.

2. Mielellään lentopallotaustaa

3. Aktiivisuus

4. Kyky sääntöjen omaksumiseen

**Luokkakorotus III -> II lk:n**

Alueen/piirin erotuomarikouluttaja kouluttaa.

Mahdollisuus kaikilla III lk:n tuomareilla seuraavin edellytyksin:

1. Aktiivinen erotuomaritoiminta.

2. Aktiivinen osallistuminen koulutustilaisuuksiin.

Alue-/piirikouluttaja voi erikoistapauksissa poiketa annetuista ohjeista.

**Luokkakorotus II-->I lk:n**

ETR:n luokkakorotusryhmä kouluttaa.

Aluekouluttaja tekee ehdokkaista esityksen ETR:n luokkakorotusryhmälle.

Lopullisen valinnan korotuksiin tekee ETR:n luokkakorotusryhmä.

Aluekouluttaja suorittaa ehdokkaiden valinnan seuraavin perustein:

1. Alueen tarve.

2. Aktiivinen erotuomaritoiminta.

3. Aktiivinen osallistuminen koulutustilaisuuksiin.

4. Erotuomarivuodet.

ETR = Lentopalloliiton erotuomariryhmä

## **Muistiinpanot**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## 

## **6 LYHYT HISTORIIKKI**

**Pelin synty ja kehitys**

Lentopallopeli pohjautuu jo keskiajalla Italiassa, Englannissa ja Saksassa harrastettuun bailong-peliin, josta 1800-luvalla Englannissa ja Saksassa kehitettiin "nyrkkipallo".

Holyokessa USA:ssa liikunnanohjaaja William G. Morgan kehitti 1895 "nyrkkipallosta" oman "mintonette" pelin.

Hän lähti tennispelin ideasta nostaen verkon kuuden jalan korkeuteen, jonka yli alettiin lyödä koripallon sisuskumista tehtyä palloa. Vuonna 1896 Morgan esitti uutta peliä USA:ssa NMKY:n liikunnanohjaajien konferenssissa. Springfieldin yliopiston tohtori Alfred T. Haistead ehdotti pelin nimeksi "volleyball". USA:n NMKY:n liikuntakasvatusjärjestö ryhtyi edelleen kehittämään peliä ja julkaisi "volleyball'in" säännöt 1896. Alkuvaiheessa peli oli puhdas kuntourheilumuoto.

Peli levisi USA:sta Kanadaan, jossa pelaaminen aloitettiin laajemmalti v. 1900. Peli juurtui Kuubaan 1905, Puerto Ricoon 1909, Uruguauhin 1912, Brasiliaan ja Mexikoon 1917. Vuosien 1910-1930 peli levisi Kauko-Itään ja edistyi siellä nopeammin kuin missään muualla kuuluen mm. Kauko-Idän Olympiakisojen ohjelmaan. Ensimmäisenä Eu­rooppalaisena maana volley-ball'in omaksui Englanti 1914. Ensimmäisen maailmansodan aikana peli levisi amerik­kalaisten sotilaiden mukana Ranskaan, Italiaan ja Venäjälle, jossa pelistä tuli pian "Neuvostoliiton kansallis­peli". Pohjoismaihin peli levisi hitaasti.

Berliinin Olympialaisten aikana 1936 kokoontui 21 maata keskustelemaan kansainvälisen len-topalloliiton pe­rustami­sesta. Asia jäi lepäämään. Toisen maailmansodan jälkeen v. 1947 kokoontui neuvottelupöydän ääreen 14 maata ja nämä perustivat Kansainvälisen Lentopalloliiton, FIVB:n, ja laativa liitolle järjestösäännöt.

Pelisääntöjä on erilaisia: USA:n säännöt, Kauko-Idän yhdeksän pelaajan säännöt, Euroopan säännöt jne. Suomessa julkaistiin ensimmäiset säännöt v. 1939.

FIVB julkaisi kansainväliset lentopallosäännöt v. 1947.

Ensimmäiset EM-kisat järjestettiin Roomassa v. 1948, MM-kisat Prahassa v. 1949 ja Länsi-Euroopan kisat (Spring-Cup) Brysselissä v. 1962. Olympialajina lentopallo oli ensimmäisen kerran Tokiossa v. 1964.

**Suomen osallistuminen arvokisoihin**

MM kisat

Miehet seitsemän kertaa, paras saavutus 9. sija on Puolasta vuodelta 2014.

Naiset kerran 1978, sijoitus oli 21.

P-Juniori kerran 1995, sijoitus oli 4.

P-nuoret kerran 1993 Turkissa, sijoitus oli 7.

Maailmanliiga

Miehet yli 10 kertaa ja ovat mukana myös vuonna 2015

EM-kisat

Miehet 14 kertaa, paras saavutus on vuodelta 2007 Moskovasta 4. sija.

Naiset 2 kertaa, molemmilla kerroilla 12.

Euroopanliiga

Miehet kaksi kertaa, paras saavutus 2. vuonna 2005.

Miehet ovat osallistuneet Spring-Cup kilpailuihin seurajoukkueella vuosina 1966 ja 1967, sekä sittemmin maajoukkueella 19 kertaa. Parhaat saavutukset ovat mestaruudet vuosilta 1979 ja 1989.

Naisten Spring-Cup kilpailuja on pelattu vuodesta 1976 lähtien ja Suomi on sijoittunut toiselle sijalle vuosina 1987 ja 1990.

Miesten PM-kisoja on pelattu vuodesta 1962 lähtien ja Suomi on voittanut mestaruuden useita kertoja.

Naisten PM-kisoja on pelattu vuodesta 1966 lähtien ja Suomi on voittanut mestaruuden useita kertoja.

A-poikien PM-kisat pidettiin ensimmäisen kerran v. 1969 ja Suomi on saavuttanut mestaruuden 4 kertaa. A-tyttöjen PM-kisat pidettiin ensimmäisen kerran v. 1973 ja Suomi on saavuttanut mestaruuden 3 kertaa.

A-nuorten PM-kisat lopetettiin v. 1983, josta lähtien on pelattu B-nuorten PM-kisoja.

**Pelin kehitys Suomessa**

Suomen ensimmäinen lentopallopioneeri oli voimisteluopettaja Gerda Alftan, joka ensimmäisen maailmansodan jälkeen työskennellessään Amerikan Punaisen Ristin palveluksessa Virossa oppi pelin amerikkalaisilta sotilailta. Hän välitti tietonsa pelistä voimistelunopettaja Laina Reinikaiselle, jonka johdolla Viipurin Karjalaiset naisvoimistelijat järjestivät Karjalan maakuntapäivillä Joensuussa v. 1923 lentopallonäytöksen. Peli ei kuitenkaan vielä tällöin juurtunut maahamme.

**Toinen pelin "maihinnousu" tapahtui v. 1927 pastori Helmer Virkkusen toimesta. Hän oli tutustunut peliin opis­kel­lessaan vuosina 1926-1927 Springfieldin YMCA Collegessa USA:ssa. Pelin esittely tapahtui v. 1927 Käkisalmen kris­tillisessä koulupoikakeskuksessa.**

Erityisen voimakkaasti lentopallon - "kaariksen" - harrastus muodostui Virkkusen seurakunnan kesäkodissa Helsingin Mustasaaressa. Lentopallon varhaiskeskuksia em. ohella olivat Kivisaari ja Vasikkasaari. Näiltä seuduilta saivat alkunsa monet lentopalloseurat kuten Johanneksen Pojat ja Eiran Riento. Vuodesta 1928 lähtien peliä alettiin harrastaa NMKY:n piirissä ja Kristillisen Ylioppilasjärjestön kesäkokouksissa ympäri maata. Koululaitoksen piiriin laji tuli voimistelunopettajien täydennyskursseilla v. 1929.

Kolmantena lentopallon uranuurtajana maassamme oli Nils Fabricius, joka sai ensimmäiset vaikutteensa lentopalloiluun v. 1937 Pariisin maailmannäyttelyn yhteydessä pidetyissä akateemisissa MM-kilpailuissa, jossa hän näki pelattavan lentopalloa. Suomeen palattuaan Fabricius otti yhteyttä USA:n lentopalloliittoon, josta hän sai säännöt, vuosikirjoja ym. pelin omaksumiseen tarvittavaa tietoa. Vuonna 1939 hän käänsi USA:n lentopallosäännöt suomeksi ja hänen aloitteestaan vasta perustettu Suomen Koripalloliitto otti toimintaohjelmaan myös lentopallon.

Vuonna 1948 käännettiin lentopallosäännöt jälleen suomeksi, jotka kuitenkin v. 1949 Koripalloliittoon muodostettu lentopallon työvaliokunta joutui perusteellisesti korjaamaan käännös- ja tulkintavirheiden vuoksi. Vuonna 1950 valittiin Suomen Koripalloliittoon lentopallovaliokunta.

Lentopalloilua harrastettiin rintamilla sotavuosina 1941-1944. Kotiuttamisen myötä sotilaat levittivät tietoa lentopal­losta kaikkialle maahan. Sota-ajan lentopalloilun merkitys siviililentopallon huimalle kasvulle 1940-luvun lopulla oli varsin huomattava. Vuosina 1920-1950 lentopalloilu oli Suomessa nimenomaan puulaakiluonteista kuntolentopalloa.

Vuonna 1945 Suomen Latu otti lentopalloilun yhdeksi toimintamuodokseen. Se järjesti v. 1949 sekä keväällä että syksyllä "puulaakisarjat". Kevätsarjassa oli 22 joukkuetta, mutta syyssarjassa jo 75 joukkuetta.

Vuonna 1950 keväällä pelattiin Helsingissä maamme ensimmäinen virallinen lentopallosarja, johon otti osaa 14 joukkuetta. Työväen Urheiluliitto (TUL) perusti keväällä 1950 lentopallojaoston ja ensimmäinen lentopallosarja pe­lattiin loppukesällä 1950 Helsingissä. TUL aloitti valtakunnallisen sarjatoimintansa v. 1951.

Suomen Koripalloliiton lentopallomestaruudesta pelattiin ensi kertaa v. 1953. Vuodet 1951-56 olivat kaksijakoisia, molemmat liitot pelasivat omia sarjojaan.

Vuonna 1951 kävi maailmanmestari Neuvostoliitto antamassa lentopallonäytöksen Helsingissä. Vuonna 1952 saatiin kokoon yhteinen joukkue, joka osallistui Moskovassa pelattuihin MM-kisoihin. Vuonna 1955 Suomi sai ensimmäisen maaotteluvoittonsa EM-kisoissa, vastustajana oli Albania.

Jo vuonna 1951 Suomi anoi Kansainvälisen Lentopalloliiton jäsenyyttä, mutta koska sekä Suomen Koripalloliitto, et­tä Työ­väen Urheiluliitto olivat anojina, yritys raukesi.

Suomi ei osallistunut rahavaikeuksien vuoksi v. 1956 MM-kisoihin, mutta kisojen yhteydessä pidettyyn kongressiin osallistui Koripalloliitosta Timo Lintonen ja TUL:sta Sakari Montonen. Jälleen anottiin molemmille liitoille Kansainvä­lisen Liiton jäsenyyttä. Se myönnettiin edustajien keskenään sopimalle Suomen Lentopallokomitealle.

Ensimmäinen seuraus yhteistoiminnan alkamisesta oli SM-sarjojen käynnistäminen v. 1957. Sarjaan otti osaa 111 joukkuetta, joista 74 oli TUL:sta. Mestaruuden voitti TUL:n Porin Pyrintö.

**Vuonna 1959 perustettiin Suomen Lentopalloliitto. Liitto sai v. 1963 Kansainvälisen Lentopalloliiton jäsenyyden ja lopullinen jäsenyys vahvistettiin Tokion kongressissa v. 1964.**

Suomen Lentopalloliiton ensimmäiseksi puheenjohtajaksi valittiin v. 1963 Heikki Kouri. Vuonna 1966 liiton puheenjohtajaksi valittiin Seppo Hieta. Puheenjohtajina toimivat v. 1974-1981 Rune Nylander, v. 1982-1987 Raimo Peltonen, v. 1988-1991 Timo Santalainen, 1989-1996 Kari-Pekka Tiitinen, 1996-2007 Seppo Sammelvuo, 2007 - 2012 Rauno Saari, 2012 – 2014 Arto Satonen ja vuoden 2014 lopulta Pasi Sydänlammi

Erotuomarikoulutus käynnistyi maassamme v. 1950, jolloin Vierumäen Urheiluopistolla pidetyllä kurssilla ensimmäisinä tuomarikorttinsa saivat Osmo Palomäki ja Jorma Sormunen. Nykyisin maassamme on n. 350 aikuistuomaria ja 120 nuorisotuomaria.

Ensimmäisen kansainvälisen tuomarikortin maassamme sai v. 1966 Kurt Liuha. Kööpenhaminassa v. 1965 pidetyllä kurssilla olivat mukana myös Matti Löfman, Pentti Utriainen ja Seppo Kuusela. Vuonna 1971 kansainvälisellä tuomarikursseilla olivat Torsti Seppälä ja Arto Suontakanen, v. 1976 Pauli Katajamäki ja Jarmo Salonen, joka on käynyt mm. kahdet olympialaiset 1996 Atlanta ja 2000 Sydney, v. 1984 Heikki Hakuli ja Heikki Heino, v. 1990 Juhani Kainulainen ja Juhani Ruohonen, v. 1995 Arto Pitkänen, v. 1999 Ahti Huhtaniska ja Kari Partiainen, v. 2000 Pasi Hakkarainen, v.2006 Sari Kolehmainen sekä 2009 Ari Jokelainen ja Kenneth Aro.

## **7 PERUSTIETOA LENTOPALLOSTA**

**Historiaa**

• NMKY:n liikunnanohjaaja William G. Morgan kehitti lajin v. 1895 Holyokessa, Yhdysvalloissa.

• Eurooppaan lentopalloilu tuli v. 1914 ja Pohjoismaihin 1920-luvulla.

• Kansainvälinen Lentopalloliitto, FIVB, perustettiin v. 1947.

• Olympiakisoissa lentopalloilu on ollut vuodesta 1964 lähtien, ensimmäiset lentopallon MM-ki­sat olivat v. 1949.

**Historiaa Suomessa**

• Lentopalloilu tuli Suomeen 1920-luvulla.

• Vuodesta 1939 alkaen lentopalloilu kuului Suomen Koripalloliiton ja sittemmin Suomen Kori­pallo- ja Lentopalloliiton ohjelmaan.

• Suomen Lentopallokomitea perustettiin vuonna 1956 ja hyväksyttiin FIVB:n jäseneksi v. 1957.

• Suomen Lentopalloliitto perustettiin v. 1959.

**Nykyhetki**

• FIVB:ssä on n. 220 jäsenmaata tai liittoa eli enemmän kuin missään muussa urheilujärjestössä.

• Lentopallon aktiivisia pelaajia on maailmassa noin 200 miljoonaa.

• Beach volley on virallinen olympialaji vuoden 1996 Atlantan kisoista alkaen.

**Nykyhetki Suomessa**

• Lentopalloilun harrastajia on noin 118 000, joista 30 000 alle 19-vuotiaita

• Rekisteröityjä pelaajia on 11 500, joista junioreita 6 900

• Luokiteltuja erotuomareita on noin 470, joista nuorisotuomareita 120

• 1 240 joukkuetta liiton sarjoissa, niistä juniorijoukkueita 870

• Nuorille on organisoitua kilpailutoimintaa 9-vuotiaista 21-vuotiaisiin ja veteraaneille 35v-80v.

• SM-liiga aloitti kaudella 1995-1996

• Suomella on kahdeksan maajoukkuetta; miehet, naiset, pojat (3) ja tytöt (3)

• Maailman suurin nuorten lentopalloturnaus, Power Cup, pelataan vuosittain Suomessa, tur­naukseen osallistuu nykyisin 800 - 900 joukkuetta

• Beach volley on voimakkaasti kehittyvä uusi laji, jossa useita kansainvälisellä tasolla olevia pareja.

• Lentopalloliitossa on noin 400 jäsenseuraa